stanford-oval/wikipedia huggingface dataset:
חיילים קטנים

| --- | --- |

 בימוי:  ג'ו דנטה 
 הופק בידי:  מייקל פינל קולין וילסון
 תסריט:  גאבין סקוט אדם ריפקין
 שחקנים ראשיים:  גרגורי סמית דניס לירי קירסטן דנסט טומי לי ג'ונס (דיבוב) פרנק לנגלה (דיבוב)
 מוזיקה:  ג'רי גולדסמית' 
 צילום:  ג'יימי אנדרסון 
 מדינה:  ארצות הברית 
 חברת הפקה:  סרטי יוניברסל, דרימוורקס, אמבלין אנטרטיינמנט 
 חברה מפיצה:  דרימוורקס
 שיטת הפצה:  וידאו על פי דרישה 
 הקרנת בכורה:  10 ביולי 1998 ארצות הברית   10 בדצמבר 1998 ישראל
 משך הקרנה:  108 דק' 
 שפת הסרט:  אנגלית 
 סוגה:  סרט מדע בדיוני, סרט בסוגת ספרות עלילה ספקולטיבית, סרט הרפתקאות, סרט קומדיה, סרט פעולה, סרט פנטזיה 
 תקציב:  $40,000,000
 הכנסות:  $71,100,000
 הכנסות באתר מוג'ו:   smallsoldiers
 דף הסרט ב־IMDb
 
חיילים קטנים (באנגלית: Small Soldiers) הוא סרט פעולה אמריקאי, שיצא לאקרנים ב-10 ביולי 1998 והופץ על ידי דרימוורקס.
הסרט היה אחד מהסרטים הראשונים ששילב שחקנים אמיתיים ואנימציה ממוחשבת על מסך הקולנוע.[דרוש מקור]
תקציר העלילה

אלן האברנטי (גרגורי סמית') הוא ילד צעיר אשר מוצא עצמו בתוך מלחמה נגד צעצועים משוכללים שבגופם הותקן שבב של נשק לא קונבנציונלי שקמו לתחייה ובמאבק המתנהל בין שתי קבוצות שלהן - קומנדו-עלית הרעים וגורגונים-החייזרים הטובים, כמעט ונהרסת עיירה אמריקאית שלווה בגלל הסכסוך הזה. הסרט המשלב בין דמויות חיות ואנימציה, צבא שלם של חיילי צעצוע פורץ מעל מדפי חנויות הצעצועים ובראשם המפקד צ'יפ האזרד במטרה להשמיד את הגורגונים שבראשם ארצ'ר. לצידם של הגורגונים ש"תוכנתו להפסיד" (כך כתוב על קופסאת החיילים) ניצבים אלן וכריסטי שדרך המלחמות מוצאים את האהבה ביניהם.
דמויות > הדמויות האנושיות המרכזיות

אלן האברנטי (בגילומו של גרגורי סמית') - הגיבור המתבגר אשר גורם בטעות למלחמה בין הגורגונים למחלקת הקומנדו העלית.
כריסטי פימפל (בגילומה של קירסטן דנסט) - מושא האהבה של אלן ושכנתו אשר מסייעת לו להתמודד עם קרב הצעצועים.
סטיוארט האברנטי (בגילומו של קווין דאן) - אביו של אלן אשר הוט בעל חנות צעצועים קטנה.
איירין האברנטי (מגולמת על ידי אן מגנוסון) - אמו של אלן.
פיל פימפל (בגילומו של פיל הארטמן) - אביה של כריסטי.
דמויות > דמויות הצעצועים

ארצ'ר (מדובב על ידי פרנק לנגלה) - המנהיג של הגורגונים, קבוצת צעצועים דמויי מפלצות אשר הם אויביהם של במחלקת הקומנדו.
אינסניאק (מדובב על ידי מייקל מקיין) - חבר פרוע בלתי צפוי בצוות הגורגונים.
סלמפיסט (מדובב על ידי כריסטופר גסט) - חבר חזק בצוות הגורגונים עם זרוע מסיבית דמוית אבן.
פאנץ' איט (מדובב על ידי הארי שירר) - חבר בצוות הגורגונים בעל מראה מכני אשר נודע בזריזותו.
פריקנשטיין (מדובב על ידי מייקל מקיין) - חבר בצוות הגורגונים בעל מראה מפלצתי אשר מורכב מחלקי בובות שונים.
אוקולה (מדובב על ידי ג'ים קאמינגס) - חבר בצוות הגורגונים בעל עין אחת אשר מסוגל לראות דברים ממרחקים גדולים.
מייג'ור צ'יפ האזארד (מדובב על ידי טומי לי ג'ונס) - מנהיגה חסר הפחד של מחלקת הקומנדו העלית, שהיא קבוצת צעצועים מיליטריסטים שתוכנתו להילחם ולהשמיד את צוות הגורגונים.
באטץ' מיטוק (מדובב על ידי ג'ים בראון) - חבר במחלקת הקומנדו העלית, הצלף המחלקה.
לינק סטאטיק (מדובב על ידי ברוס דרן - חבר במחלקת הקומנדו העלית, מומחה התקשורת של המחלקה.
קיפ קיליגן (מדובב על ידי ארנסט בורגנין) - חבר במחלקת הקומנדו המתמחה בפעולות חשאיות.
בריק בזוקה (בדיבובו של ג'ורג' קנדי) - חבר במחלקת הקומנדו העלית המתמחה בשימוש בתותחים ותחמושת.
ניק ניטרו (מדובב על ידי קלינט ווקר) - חבר במחלקת הקומנדו העלית המתמחה בשימוש בחומרי הנפץ.
בובות הגוונדי מדובבות על ידי שרה מישל גלר וכריסטינה ריצ'י
ביקורות והכנסות

הסרט הכניס בשבועיים הראשוניים להקרנתו (לפי נתוני האתר: boxofficemojo), סכום של $54,682,547 בארצות הברית בלבד, בסה"ך עד סוף הקרנותיו העולמיות, הוא הכניס: 71.1 אלף הכנסות ודורג כ-"סרט ה-15 הכי מכניס של השנה". הביקורות היו בעד הסרט ואתר "Rotten Tomatoes" נתן לו 48% ביקורות טובה לעומת 44% אנשים שפחות אהבו.
חשיפה עצמית באינטרנט

חשיפה עצמית באינטרנט היא היחשפות האדם מרצונו העצמי באמצעות האינטרנט ברמות שונות.
התופעה קשורה לאפשרותו של האדם לוותר על פרטיותו, במרחבים הנתונים בשליטתו, בשל צרכים ומניעים, ובכלל זה הצורך לתקשר עם בני אדם, המשולבים בחידושי הטכנולוגיה של המאה ה-21.
חשיפה עצמית באינטרנט היא חלק מתרבות האינטרנט המקובלת בתחילת המאה ה-21, לכאורה, מנוגדת לרצון לשמירת הפרטיות והאנונימיות, ומהווה ויתור מסוים על הזכות לפרטיות.
התפתחות

יחד עם הצ'אטים והפורומים הראשונים החלה תופעת האנונימיות באינטרנט. עם עידן הרשתות החברתיות כאשר ה"זרים" נהיו "קרובים" החשיפה גדלה והאנשים הפכו לחשופים יותר. הבחירה בחשיפה מגיעה מהרצון ליהנות משירותי האינטרנט השונים, דוגמת הרשתות החברתיות שלעיתים דורשות חשיפת פרטים אישיים, ולעיתים יוצרות תרבות של חשיפת פרטים.
תאוריות פסיכולוגיות

קיימות מספר תאוריות פסיכולוגיות שמתארות ומסבירות את תופעת החשיפה באינטרנט:
דה-אינדיבידואציה ואנונימיות ויזואלית - התאוריה טוענת כי נוכחות גורמים אלה בתקשורת מחשבים מפחיתה שליטה עצמית ותודעה. בזכות האנונימיות הוויזואלית אנשים יכולים ליצור רושם ראשוני חיובי ללא תלות במראם החיצוני.
תאוריית פירמידת הצרכים של אברהם מאסלו - על פיה חלק מרכזי בפירמידת הצרכים של האדם הוא הזדקקות ואף תלות בחברה.
תאוריית פסיכולוגיית העצמי של היינץ קוהוט - התאוריה טוענת שנרקיסיזם הוא נורמה חברתית והחשיפה העצמית היא כתוצאה מהתמכרות שבעקבותיה האדם מתכחש לצורך שלו בפרטיות.
תחושת הנראות - התחושה שיש מי שרואה אותך או מגיב לך כפי שאתה, או כפי שהיית רוצה להראות. זוהי תחושה הנובעת מהרצון לקבל תשומת לב מהחברה.
ראו גם

אוריינות מדיה
עקבות דיגיטליים
לקריאה נוספת

R. Grossand and A. Acquisti, Information Revelation and Privacy in Online Social Networks. Proceedings of the 2005 ACM workshop on Privacy in the electronic society, pp. 71-80.
A Acquisti and R. Gross. Imagined Communities: Awareness, Information Sharing, and Privacy on the Facebook(הקישור אינו פעיל). PET 2006:1-22.
K. Starter, Examining Privacy and Disclosure in a Social Networking Community. Proceedings of the 3rd symposium on Usable privacy and security, pp. 157-158.
Adam N. Joinson, The Oxford handbook of Internet psychology. Oxford University Press, 2007. ISBN 9780198568001. Chap. 16: Self-disclosure, Privacy.
הערות שוליים

↑  Kiesler S, Siegal J, McGuire TW. Social psychological aspects of computer-mediated communication. American Psychologist 1984;39:1123-1134.
↑  McKenna KYA, Bargh J. Plan 9 from Cyberspace: The implications of the Internet for personality and social psychology. Personality and Social Psychology Review 2000;4:57-75.
↑  Walther JB. Computer-mediated communication: Impersonal, interpersonal, and hyperpersonal interaction. Communication Research 1996;23:3-43.
↑  ראו למשל במאמרה של דפנה הומינר, מאפיינים פסיכולוגיים של תופעת ההחשפות ברשת.
↑  S. Turkle. Life on the screen: identity in the age of the Internet. Simon & Schuster, 1995. ISBN 9780684803531.
↑  Bargh J., McKenna KYA, Fitzsimons GM. Can You See the Real Me? Activation and Expression of the 'True Self' on the Internet. Journal of Social Issues 2002;58:33-48.
השוק הלבן

| --- | --- |

קשתות השוק הפונות לכיוון צפון-מזרח. ברקע נראה מסגד אל-ג'זאר
 מידע כללי
 סוג:  שוק 
 כתובת:  עכו העתיקה 
 מיקום:  עכו 
 מדינה:  ישראל 
 מייסדים:  דאהר אל-עומר 
 הקמה ובנייה
 תקופת הבנייה:  ? – המאה ה־18
 תאריך פתיחה רשמי:  המאה ה־18 
 קואורדינטות:  32°55′22″N 35°04′17″E﻿ / ﻿32.9228°N 35.0714°E﻿ / 32.9228; 35.0714
  (למפת הגליל המערבי מוגדלת) השוק הלבן(למפת הגליל המערבי רגילה) השוק הלבן(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום השוק הלבן(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום השוק הלבן
 
השוק הלבן או שוק אל-אביאד הוא שוק בצפון-מזרחה של העיר העתיקה בעכו. השוק זכה לשמו בזכות הטיח הלבן שכיסה את קירותיו.
היסטוריה

מבנה השוק הראשון באתר זה נבנה על ידי דאהר אל-עומר באמצע המאה ה-18 ובשל מיקומו בסמוך לשער היבשה שממזרח לו, היה למוקד המסחרי החשוב ביותר בעיר במשך יותר מ-150 שנים. המבנה המקורי היה גדול מהמבנה הנוכחי והיו בו 110 חנויות (לעומת 64 שיש בו כיום). בשנת 1817 עלה השוק באש, לפי האגדה בעקבות ניצוץ ממקטרת שגרם לפיצוץ עז בחבית אבק שרפה. שליט העיר, סולימאן פאשה, הרס את שרידי המבנה והקים אותו מחדש באותה שנה. השוק שב ונפגע בשנים 1831-1832 כתוצאה מהתקפתו של אבראהים פאשא על העיר. עם זאת, הוא שמר על חשיבותו עד לסוף התקופה העות'מאנית.
המבנה

השוק הלבן הוא רחוב מקורה באורך של כמאה מטרים, שנמתח במקביל לרחוב צלאח א-דין מצפון לו. למבנה שתי קומות - בקומה הראשונה שוכנות 64 החנויות משני צדדיו של הרחוב, ואילו הקומה השנייה עשויה משורת קשתות המאפשרות חדירת אור ואוויר. תקרת הרחוב עשויה מקשתות מניפה המשתלבות זו בזו לסירוגין. אל החנויות מובילות דלתות בצורת קשת ותקרתן עשויה בצורת קמרון חבית. לחנויות שלאורך החזית הדרום-מערבית יש דלתות דומות הפונות גם לצידן האחר, לעבר רחוב צלאח א-דין. מאפיין ייחודי של המבנה הוא שבעוד שהרחוב שבמרכזו שומר על רוחב אחיד, הולכות החנויות וגדלות לכיוון דרום-מזרח.
כיום

השוק המקורה שופץ וכיום פועלת בו מסעדה בשם "פלאפל השלום".
גלריה

הכניסה לשוק הלבן, חצות הלילה, 2018
פנים השוק הלבן, חצות הלילה, 2018
תקריב של הקשתות
הכניסה הדרום-מזרחית אל השוק
מראה בתוך השוק באור יום
חורבת זנוח

| --- | --- |

קבר אֶ-שֵּׁיח' אֶל-מַדְ'כּוּר אַבּוּ פָאטִימָה
 שמות נוספים:  חירבת זנוע
 מידות
 שטח:  348.95 דונם
 גובה מעל פני הים:  350–410 מטר
 היסטוריה
 תקופות:  התקופה הנאוליתית   התקופה הכלקוליתית   תקופת הברונזה הקדומה   תקופת הברונזה המאוחרת   תקופת הברזל ב'   התקופה הפרסית   התקופה ההלניסטית   התקופה הרומית   התקופה הביזנטית   התקופה המוסלמית הקדומה   התקופה הממלוכית
 אתר ארכאולוגי
 חפירות:  רשות העתיקות
 מצב:  הרוס
 גישה לציבור:  אין גישה מסודרת
 מיקום
 מדינה:  ישראל ישראל
 מיקום:  ממזרח לבית שמש
 קואורדינטות:  31°43′07″N 35°00′02″E﻿ / ﻿31.718632°N 35.000661°E﻿ / 31.718632; 35.000661
  (למפת השפלה מוגדלת) חורבת זנוח(למפת השפלה רגילה) חורבת זנוח(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום חורבת זנוח(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום חורבת זנוח he
 
חורבת זנוח (או חירבת זנוע) היא אתר ארכאולוגי בשפלת יהודה המזוהה עם היישוב המקראי זנוח.
באתר שרידי חורבות, מערות מגורים, מערות קבורה, מתקנים חקלאיים חצובים בסלע בהם גתות, בודדות וספלולים, קולומבריום, כבשן סיד, בורות מים, ערמות סיקול, טרסות ושרידי דרכים עתיקות.
זיהוי

בספר יהושע מוזכרות שתי ערים בשם זנוח, אחת בשפלה: ”בַּשְּׁפֵלָה אֶשְׁתָּאוֹל וְצָרְעָה וְאַשְׁנָה וְזָנוֹחַ וְעֵין גַּנִּים” והשנייה בהר חברון.
בתקופת שיבת ציון התיישבו בעיר עולי בבל אשר נענו לקריאתו של נחמיה, ולקחו חלק בבניין חומת ירושלים.
חז"ל ציינו כי מהתבואה המובחרת שגדלה ב"זנוחה" (בחלק מהגרסאות - "ינוחה"), היו מביאים בימי בית שני את מנחת העומר ואת שתי הלחם:
כל קרבנות הצבור והיחיד, באים מן הארץ ומחוצה לארץ...

וכולן אינן באים אלא מן המובחר.

ואיזהו מובחר? מכמס ומזוניחה, אלפא לסולת.
סביר ש"זנוחה" היא זנוח שבשפלה, שם התבואה צומחת בשפע ולא זנוח שבהר חברון שעל שפת המדבר.
העיר זוהתה באונומסטיקון של אוסביוס (תחילת המאה ה-4 לספירה) עם יישוב בן זמנו הנמצא בתחום בית גוברין.
חורבת זנוח מופיעה במפת הקרן לחקר ארץ ישראל שהוכנה על ידי הקרן לחקר ארץ ישראל בשנות ה-70 של המאה ה-19.
בעלי חיים

השטח הטבעי ופתוח משמש בתי גידול מגוונים עבור בעלי החיים כמו סדקים בסלעים, מערות ושיחים.
בעלי החיים החיים בחורבה:
זוחלים – נחושית עינונית ושלוון טלוא-ראש.
עופות – חנקן אדום-ראש, יונת הבית, ירקון, מיינה מצויה (מין פולש), סבכי שחור-ראש, קאק, שחרור ותור צווארון.
עטלפים – אשף מצוי.
צומח

בגבעה עליה נמצאת חורבת זנוח גדלה צמחיית חורש ובתה, בהם המינים המוגנים אזוב מצוי, כלנית מצויה, לבנה רפואי, מרווה משולשת, נורית אסיה ורקפת מצויה. גם המינים האנדמים עכנאי יהודה ולוענית גדולה והמין הנדיר דמומית השדה צומחים שם.
עצי אלון מצוי, חרוב וכליל החורש בודדים פזורים עליה.
הצמחייה בה כוללת גם אספסת מצויה, אספרג החורש, בוצין מפורץ, גדילן מצוי, גלונית מצויה, גרגרנית ערבית, גרניון רך, זערורית קטנת פרי, זקנן שעיר, חד-שפה מצוי, חרדל לבן, חרחבינה מכחילה, חרצית עטורה, טופח מצוי, טרשנית שרועה, כליינית מצויה, כלך מצוי, כרבולת מצויה,  לחך אזמלני, לשון כלב כרתי, לשון פר סמורה, מקור חסידה גדול, מקור חסידה מצוי, מרגנית השדה, מרקולית מצויה, נזמית לופתת, ניסנית דו קרנית, סירה קוצנית, סרפד הכדורים, עוקץ עקרב ריחני,  פרסיון גדול, צהרון מצוי, ציפורני-חתול מצויות, ציפורנית, ציפורנית דקיקה, צמרנית הסלעים, קחוון, קיסוסית קוצנית,  שברק דביק, שום שעיר, שרביטן מצוי ותלתן תריסני.
גלריה

חורבת זנוח, ברקע בית שמש
אבנים חצובות
שרידי פתח מקושת
שקיעה בחורבת זנוח
פסיפס
לקריאה נוספת

אנציקלופדיה מקראית - אוצר הידיעות של המקרא ותקופתו, הוצאת מוסד ביאליק, כרך ב', עמ' 933–934.
הערות שוליים

1 2 3  חורבת זנוח, סקר טבע עירוני בית שמש
↑  שמואל אחיטוב, מקרא לישראל: יהושע, עמוד 258
↑  ארץ ישראל בתקופת המקרא: גאוגרפיה היסטורית, ירושלים, יד יצחק בן-צבי, תשמ"ח, עמ' 274
↑  עולם התנ"ך - יהושע, הוצאת דברי הימים, 1993-1996, עמוד 152
↑  חורבת זנוח, סקר פיתוח באזור, באתר חדשות ארכיאולוגיות
↑  ח' זנוח, באתר הסקר הארכאולוגי של ישראל 
 ח' זנוח (צפון-מערב), באתר הסקר הארכאולוגי של ישראל
↑  ספר יהושע, פרק ט"ו, פסוקים ל"ג–ל"ד.
↑  ספר יהושע, פרק ט"ו, פסוקים מ"ח–נ"ו.
↑  ספר נחמיה, פרק ג', פסוק י"ג.
↑  זנוח, אנציקלופדיה יהודית באתר דעת
↑  האונומסטיקון של אוסביוס מספר 464 (באנגלית)
חורבת זנוח (kh.zanua) במפת הקרן לחקר ארץ ישראל
צהרונים מצויים בחורבת זנוח
טיסה (נהר)

| --- | --- |
הטיסה בסגד שבהונגריה
הטיסה בסגד שבהונגריה
 מידע כללי
 אורך:  1,358 ק"מ
 ספיקה ממוצעת:  796 מ"ק לשנייה
 אגן ניקוז:  157,183 קמ"ר
 מוצא:  הקרפטים המזרחיים באוקראינה
 גובה מוצא הנהר:  2,020 מטרים
 יובלים:  Vișeu River, ספנצה, Baia River, Bicu River, Jegrička, Kosivska River, Apshitsa, Chorna Tysa, Șaroș River, Bilyy, Sarasău River, Shopurka River, Șugătag River, סלאנה, בגה, Crasna, Teresva, Tereblya, מורש, סומש, Körös River, Iza River, Aranca River, ריקה, בודרוג, Borzsa, Bila Tysa, Zagyva, Tur River, Čik, Körös-ér, Batar, בפסקה זו 4 רשומות נוספות שטרם תורגמו 
 שפך:  הדנובה
 מדינות באגן הניקוז:  אוקראינהאוקראינה  רומניהרומניה  הונגריההונגריה סלובקיהסלובקיה  סרביהסרביה 
 אגן הניקוז של הטיסה
 
טיסָה (אוקראינית: Тиса; רומנית: Tisa; סלובקית: Tisa; הונגרית: Tisza; סרבית: Тиса / Tisa; גרמנית: Theiß) הוא נהר באורך 1,358 קילומטרים הזורם דרך אוקראינה, רומניה, הונגריה, סלובקיה וסרביה. הטיסה נשפך לתוך הדנובה בבלגרד. הטיסה הוא היובל הארוך ביותר של הדנובה וחלקו הגדול (597 ק"מ) מכל הארצות עובר בהונגריה. הנהר חוצה את המישור ההונגרי הגדול מצפון-מזרח לדרום-מערב.
בראשית שנת 2000 נפרץ סכר של מכרה ליד באיה מארה ובעקבות זאת זוהם הטיסה בשאריות כרייה שכללו ציאניד. תוך זמן קצר אירעו שני מקרי זיהום נוספים, בעקבותם נצבע הנהר בשחור.
הערות שוליים

↑  Danube-City-Landscapes, page 22
↑  Third pollution spill hits Hungary, BBC, March 15, 2000
| --- | --- |
בקרת זהויות :  NLI: 987007538933305171  GND: 4106223-1  LCCN: sh85135599  NKC: ge238325  VIAF: 47148570662024311518   WorldCat (עם VIAF): 47148570662024311518
חיילים היינו

| --- | --- |

כרזת הסרט
 מבוסס על:  חיילים היינו וצעירים! 
 בימוי:  רנדל וולאס
 הופק בידי:  ג'ים למלי
 תסריט:  הרולד מור ג'וזף ל. גאלווי רנדל וולאס
 עריכה:  סאלי מנק
 שחקנים ראשיים:  מל גיבסון סם אליוט מדלין סטו גרג קיניר דון דאונג כריס קליין קרי ראסל ברי פפר דילן וולש
 מוזיקה:  ניק גלני-סמית' 
 צילום:  דין סמלר 
 מדינה:  גרמניה, ארצות הברית 
 חברת הפקה:  Icon Productions 
 חברה מפיצה:  סרטי פרמאונט
 הקרנת בכורה:  מרץ 2002
 משך הקרנה:  138 דקות
 שפת הסרט:  אנגלית
 סוגה:  סרט מלחמה, סרט שמבוסס על ספרים, סרט דרמה 
 תקציב:  75,000,000 US$
 הכנסות:  115,400,00 US$
 הכנסות באתר מוג'ו:   weweresoldiers
 דף הסרט ב־IMDb
 
חיילים היינו (באנגלית: We Were Soldiers) הוא סרט מלחמה אמריקאי מ-2002 המשחזר את קרב יה דראנג בעמק יה דראנג בווייטנאם, שהתרחש באמצע נובמבר 1965 והיה הקרב הרציני הראשון של צבא ארצות הברית במלחמת וייטנאם.
הסרט בוים על ידי רנדאל וולאס ומבוסס על הספר "חיילים היינו וצעירים!", שנכתב בידי עיתונאי צבאי, ג'וזף גאלווי, שנכח בקרב, ומפקד הקרב לוטננט קולונל הרולד מור.
דיוק היסטורי

הסרט איננו עוקב במדויק אחר העובדות ההיסטוריות, וסוטה מתיאור הקרב המתואר בספר וזאת מאחר שהבמאי נטל לעצמו חרות אמנותית. כך למשל הסרט מתאר הסתערות הרואית על פסגת ההר תחת פיקודו של מור, הסתערות שמנצחת את הקרב ומשמידה את הכוחות הווייטנאמיים. למעשה הסתערות זו לא אירעה כלל. הסרט מתעלם לחלוטין מהאסון שהכה באמריקאים במארב בנקודת הנחיתה אולבני ומסתפק באמירה הכללית כי ה"קרב" נמשך למעלה מ-300 ימים נוספים.
ליהוק

מל גיבסון - לוטננט קולונל הרולד מור
מדלין סטו - ג'ולי מור
טיילור מומסן - גולייט מור
סלואן מומסן - ססיל מור
לוק בנווארד - דייוויד מור
גרג קיניר - מייג'ור ברוס "סנייק-שיט" קרנדל
סם אליוט - סרג'נט מייגור בסיל ל. פלאמלי
כריס קליין - סגן ג'ק גייגהאן
קרי ראסל - ברברה גייגהאן
ברי פפר - ג'ו גאלווי
דון דאונג - קולונל נויגן הו האן
ראיין הארסט - סרג'נט ארני סאבאג'
רוברט בנל - סגן צ'ארלי הייסטינגס
מארק בלאכס - סגן הנרי האריק
ג'וש דוהרטי - סרג'נט רוברט קולט
ג'ו גרסיה - קפיטן טוני נדאל
ג'ון האם - קפיטן מאט דילון
דזמונד הרינגטון - פרייבט ביל בק
בלייק הארון - פרייבט גאלן בונגהאם
קלארק גרג - קפיטן טום מצסקר
אריק מקארתור - פרייבט ראסל אדמס
דילן וולש - קפיטן רוברט אדוארדס
מארק מקראקן - קפיטן אד "טו-טול" פרימן
אדווין מורו - פרייבט וילי גולדבולט
בריאן טי - פרייבט ג'ימי נאקיאמה
בלמי יאנג - קתרין מצסקר
ראו גם

קרב יה דראנג
טוראיי בראגס

| --- | --- |
 לידה:  15 במאי 1976 (בן 48) פרזנו שבקליפורניה, ארצות הברית
 עמדה:  פאוור פורוורד
 גובה:  2.03 מטרים
 מכללה:  אוניברסיטת זאוויר
 דראפט:  בחירה מספר 57, 1998 יוטה ג'אז
טוראיי בראגס (באנגלית: Torraye Braggs‏; נולד ב-15 במאי 1976 בפרזנו, קליפורניה, ארצות הברית) הוא כדורסלן עבר אמריקאי. גובהו 2.03 מטרים, ששיחק בעמדות הפאוור פורוורד והסנטר. שיחק בעברו בישראל בקבוצות הפועל ירושלים ועירוני רמת גן.
קריירת מכללות

בוגר אוניברסיטת זייבייר, לאחר סיום לימודיו נרשם לדראפט ה-NBA לשנת 1998 ונבחר במקום ה-#57 על ידי קבוצת יוטה ג'אז.
קריירה מקצוענית

למרות הבחירה בדראפט הוא נאלץ לשחק שנתיים מחוץ לארצות הברית, בליגות הראשונות בספרד במדי קנטבריה וגראן קנריה ובוונצואלה ממנה עבר לשחק מספר חודשים בקבוצת הרוקפורד לייטנינג מליגת ה-CBA, עד שהוחתם על ידי קבוצת דטרויט פיסטונס על חוזה של חודש ימים בשנת 2000.
לאחר מכן עבר לשחק במנרסה מספרד, ממנה עבר לאינדיאנה לג'נדס מליגת ה-ABA ומשם לוונצואלה בטרם המשיך לפאוק סלוניקי מיוון אך שוחרר ומצא את עצמו מסתובב בין הפיליפינים לפוארטו ריקו שביניהם חתם בהפועל ירושלים מישראל בעונת 2002-2003 באמצע העונה, אך גם עם הקבוצה הירושלמית לא סיים את העונה ושוחרר שבוע לפני סיומה אחרי שהקבוצה סיימה את העונה במרכז הטבלה.
בשנת 2003 הוחתם על ידי היוסטון רוקטס בה שיחק מספר משחקים ושוחרר. הוא חזר ל-CBA ושיחק במדי יאקימה סאן קינגס אך לאחר עונה הוחתם על ידי הוושינגטון ויזארדס ושיחק 5 משחקים בטרם שוחרר, ממנה המשיך לסו פולס סקייפורס מה-CBA בטרם עבר לספרטק סנקט פטרבורג מרוסיה, שלאחריה חתם שוב ביוסטון רוקטס וזכה לשחק 14 משחקים בשנת 2005.
בהמשך שנת 2005 חתם בקוריאה הדרומית ושוחרר, ממנה עבר לטולסה 66 מה-NBDL. בהמשך עונת 2006 חתם בקבוצת ספרטק פרימוריה ולדיווסטוק מרוסיה.
בעונת 2006/2007 חתם בעירוני רמת גן, ממנה שוחרר לאחר שעלותו (15 אלף דולר לחודש) הייתה גבוהה מדי לקבוצה, וחתם בקבוצה הלטבית א.ס.ק. ריגה להמשך העונה.
את עונת 2008 העביר בין קבוצה ממקסיקו לליגה האיראנית (עזב קבוצה לטובת איראן ואז חזר אליה). בעונת 2008/2009 שיחק במקסיקו ובוונצואלה. ב-2009/2010 שיחק באורוגוואי. ב-2010/2011 שיחק בארגנטינה, ברפובליקה הדומיניקנית ובאורוגוואי. בעונת 2011/2012 שיחק בוונצואלה ובקולומביה טרם פרש.
ואיקטו

ואיקטו (Waikato) הוא חבל באי הצפוני של ניו זילנד הכולל את העיר המילטון, נהר ואיקטו, חצי האי קורומנדל ואגם טאופו. שטחו של החבל הוא 24,025 ק"מ רבוע ומתגוררים בו 382,716 תושבים (נכון ליוני 2006), כשני שלישים מתוכם בהמילטון ובפרבריה.
רוב שטחו של החבל מורכב ממישורים וגבעות נמוכות והקרקע פורייה למדי, שטחים נרחבים באזור שימשו את המאורים לחקלאות עוד בטרם הגיעו האירופאים הראשונים לניו זילנד. גם כיום משמשים שטחים אלו לחקלאות, גידול סוסים ובקר לחלב.
חלוקה מנהלית

מבחינה מנהלית החבל מחולק לעשר רשויות אזוריות: תשעה מחוזות ועיר אחת. את מחוז טאופו ואיקטו חלוקת עם כמה מהחבלים השכנים שלה. בנוסף, כ-40% ממחוז רוטורואה שבחבל ביי אוף פלנטי מצויים גם הם בתחומי החבל.
| רשויות אזוריות בוואיקטו>  | רשויות אזוריות בוואיקטו> שם | רשויות אזוריות בוואיקטו> בירה | רשויות אזוריות בוואיקטו> שטח (קמ"ר) | רשויות אזוריות בוואיקטו> אוכלוסייה (2018) | רשויות אזוריות בוואיקטו> צפיפות (בנפש לקמ"ר) | רשויות אזוריות בוואיקטו> סוג |
| --- | --- | --- | --- | --- | --- | --- |
| 1 | המילטון Hamilton | - | 110 | 169,300 | 1,539.09 | עיר |
| 2 | ואיקטו Waikato | נגארואויהא | 4,403 | 75,300 | 17.10 | מחוז |
| 3 | ואיפה Waipa | טה אוואמוטו | 1,470 | 54,000 | 36.73 | מחוז |
| 4 | טאופו Taupo | טאופו | 6,333 | 37,200 | 5.87 | מחוז |
| 5 | מטמטה-פיאקו Matamata-Piako | טה ארוהא | 1,755 | 35,200 | 20.06 | מחוז |
| 6 | תמזה-קורומנדל Thames-Coromandel | תמזה | 2,207 | 29,700 | 13.46 | מחוז |
| 7 | דרום ואיקטו South Waikato | טוקורואה | 1,819 | 24,400 | 13.41 | מחוז |
| 8 | האורקי Hauraki | פארואה | 1,270 | 19,950 | 15.71 | מחוז |
| 9 | אוטורוהנגה Otorohanga | אוטורוהנגה | 1,999 | 10,250 | 5.13 | מחוז |
| 10 | ואיטומו Waitomo | טה קויטי | 3,535 | 9,640 | 2.73 | מחוז |
דמוגרפיה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
| פריסת אוכלוסיית ואיקטו |
| --- | --- | --- | --- |
  מתחת 1 נפש לקמ"ר  מעל 1 נפש לקמ"ר  מעל 5 נפש לקמ"ר  מעל 10 נפש לקמ"ר  מעל 50 נפש לקמ"ר  מעל 100 נפש לקמ"ר  מעל 250 נפש לקמ"ר  מעל 500 נפש לקמ"ר  מעל 750 נפש לקמ"ר  מעל 1000 נפש לקמ"ר  מעל 2000 נפש לקמ"ר:
הערות שוליים

↑  "Subnational population estimates: At 30 June 2018 (final) – NZ.Stat tables". Stats NZ Tatauranga Aotearoa. 14 November 2018
| חבלי ניו זילנד |
| --- | --- | --- |
| האי הצפוני | נורת'לנד • אוקלנד • ואיקטו • ביי אוף פלנטי • הוקס ביי • טראנאקי • מנוואטו-ונגנאוי • ולינגטון • גיזברן |  |
| האי הדרומי | וסט קוסט • אוטגו • סאות'לנד • קנטרברי • נלסון • מרלבורו • טסמן |  |
| אזורים במעמד מיוחד | איי קוק • איי קרמדק • ניואה • איי צ'טהאם • טוקלאו • שטח חסות רוס • האיים הסאב-אנטארקטיים |  |
ראו גם רשויות אזוריות בניו זילנד
| --- | --- |
בקרת זהויות :  MusicBrainz: b91a4cd9-b758-4556-a936-61958ee5ea2c
טמפה ביי רייס

טמפה ביי רייס (באנגלית: Tampa Bay Rays) היא קבוצת בייסבול מליגת ה-MLB, שבסיסה בעיר סיינט פיטרסברג שבאזור מפרץ טמפה, פלורידה. הקבוצה משחקת בבית המזרחי של האמריקן ליג.
הרייס הצטרפו לליגה ב-1998 לאחר ששלוש שנים קודם לכן זכו בעלי הקבוצה בזכיינות. עד 2007 נקראה הקבוצה טמפה ביי דביל רייס בהתאם לכינוי הנפוץ לדג מנטה ריי, בטרם שמה קוצר לזה הנוכחי.

מאז הקמת הקבוצה ועד עונת 2008 לא זכו הרייס להצלחה גדולה, הקבוצה הייתה אחת מארבע הקבוצות הבודדות שמעולם לא העפילו לוורלד סיריס והיחידה שאפילו לא הצליחה להעפיל לפלייאוף. למעשה, מלבד שנת 2004 בכל שאר העונות הקבוצה סיימה במקום האחרון בבית שלה, בו היא מתחרה בשתיים מהקבוצות העשירות ביותר ב-MLB, הבוסטון רד סוקס והניו יורק יאנקיז. לאחר שסיימה את עונת 2007 עם המאזן הגרוע בליגה, הצליחה הקבוצה ב-2008 לזכות בראשות הבית ולהעפיל לראשונה בתולדותיה לפלייאוף ולוורלד סיריס. ב-2020 העפילה הקבוצה שוב לוורלד סיריס אך הפסידה 2–4 לקבוצת לוס אנג'לס דודג'רס.
שחקנים שמספר חולצתם הוצא לגמלאות

| מספר | שחקן | תפקיד | שנים בקבוצה | שנת הפרשה |
| --- | --- | --- | --- | --- |
| 12 | וייד בוגס | בסיס שלישי | 1998–1999 | 2000 |
| 42 | ג'קי רובינסון | בסיס שני |  | 1997 |
| 66 | דון זימר | מאמן | 2004–2014 | 2015 |
↑  ה-MLB החליטה להוציא את מספרו של רובינסון משימוש, בשל כבוד והישגיו של השחקן. כלומר, אף קבוצה בליגה לא יכולה לתת לשחקן מסוים את המספר.
טרופיקאנה פילד, מגרשה הביתי המקורה של טמפה ביי רייס
חנן קמינסקי

| --- | --- |

 לידה:  28 באוגוסט 1950 (בן 74) בריסל, בלגיה 
 מדינה:  ישראל 
 מקום לימודים:  אקדמיה המלכותית לאמנות (1981) 
 פרופיל ב-IMDb
 
חנן (אלברט) קמינסקי (נולד ב-28 באוגוסט 1950) הוא אנימטור, מאייר ובמאי הנפשה ישראלי, העומד בראש התוכנית לתואר שני בעיצוב משולב ב-HIT מכון טכנולוגי חולון.